सी. श्रीनिवासन हे अखिल भारतीय अण्णा द्रविड मुन्नेत्र कझगम पक्षाचे नेते आहेत. ते तमिळनाडू राज्यातील दिंडिगुल लोकसभा मतदारसंघातून इ.स. १९८९, इ.स. १९९१, इ.स. १९९८ आणि इ.स. १९९९ च्या लोकसभा निवडणुकांमध्ये लोकसभेवर निवडून गेले.

सौदागर नागनाथ गोरे ह्यांचा जन्म महाराष्ट्रातील सातारा जिल्ह्यातल्या कोरेगाव भाडळीत १० मार्च, इ.स. १९१८ रोजी, महाशिवरात्रीच्या आदल्या दिवशी झाला. जन्मतःच त्यांना एक दात होता. खेडेगावात ही गोष्ट खूप अशुभ मानली गेली. त्यावेळी सौदागरांच्या मामाने त्यावेळच्या कुर्तकोटी शंकराचार्यांना याबाबत विचारले. शंकराचार्यांनी सांगितले की हा मुलगा मोठेपणी खूप नाव कमावणार आहे. सौदागरांना गोड आवाजाची निसर्गदत्त देणगी मिळाली होती.

वासुकी (इंग्रजी: Hydra - हाय्ड्रा) आधुनिक ८८ तारकासमूहातील सर्वात मोठा तारकासमूह असून त्याचे खगोलावरील क्षेत्रफळ १३०३ वर्ग अंश आहे. इसवी सनाच्या दुसऱ्या शतकातील खगोलशास्त्रज्ञ टॉलेमीने बनवलेल्या ४८ तारकासमूहांच्या यादीमध्ये याचा समावेश होता. याला जलसर्पाच्या रूपामध्ये दर्शवले जाते.

सारण- प्रथम कढईत तेल गरम करून त्यात सूके खोबरे भाजून घ्यावे मग त्या खसखस, तीळ, मिरची पेस्ट, शेंगदाण्याचा कूट टाकून ते मिश्रण परतून घ्यावे. पाती- बेसन व मैदा एकत्र करून त्यात चवीपूरते मीठ टाकून त्यावर मोहन टाकावे व हे मिश्रण मळून घ्यावे. या पीठाच्या पाती कराव्यात. या पातीत सारण भरून त्या चित्रात दाखविल्याप्रामाणे बंद कराव्यात आणि तापल्या तेलात बूडवून तळून काढाव्यात.

'बनगरवाडी'तून व्यंकटेश माडगूळकरांची प्रयोगशीलता प्रत्ययास येते. रुढ अर्थाने ह्या कादंबरीला कथानक नाही. बनगरवाडी नावाच्या ह्या लहानशा गावातील सामूहिक जीवनाचे विविधांगी चित्रण तीत केलेले आहे. तेथील उजाड व निष्पर्ण सृष्टी, तेथील कंगालपणा, दुष्काळ, तेथील सण, उत्सव, रूढी, परंपरा, श्रद्धा, संकेत, तेथील रहिवाशांच्या जीवनांतील चढउतार ह्यांना जिवंत शब्दरूप लाभले आहे. येथे कोणी विशिष्ट व्यक्ती नायक वा नयिका नाही. बनगरवाडी ह्या गावालाच नायकत्व देण्यात आलेले आहे. इंग्रजी, डॅनिश ह्या भाषांतून ही कादंबरी अनुवादिली गेली आहे. (इंग्रजी- द व्हिलेज हॅड नो वॉल्स, डॅनिश-Landsbyen).

इटलीचे एकत्रीकरण (इटालियन: Unità d'Italia) ही १९व्या शतकामधील इटली देशामधील एक महत्त्वपूर्ण राजकीय व सामाजिक चळवळ होती ज्याद्वारे इटालियन द्वीपकल्पावरील अनेक राज्यांनी एकत्रित येऊन इटलीच्या राजतंत्राची स्थापना केली. १८१४ साली व्हियेना येथील अधिवेशनानंतर इटालियन एकत्रीकरणाची प्रक्रिया सुरू झाली. १८७१ साली रोम येथे इटालियन राजतंर्त्राची राजधानी स्थापित झाली.

वेरुळच्या लेण्यामधून या सप्तमातृकांची शिल्पे आपल्याला पाहायला मिळतात. नांदेड तालुक्यातील मुखेड गावात महादेव मंदिर आहे. या मंदिरावर आहेत अत्यंत दुर्मीळ अशा नृत्य करणाऱ्या सप्तमातृका कोरलेल्या आढळतात. प्रत्येक मातृकांच्या पायाशी एक कमळाचे फूल असून त्यामध्ये त्यांचे वाहन शिल्पित केलेले आढळते.

प्लेग सातत्याने असलेल्या ठिकाणी अकस्मात मरण पावलेल्या व्यक्तींच्या मृतदेहाची तपासणी करताना प्लेगाने मृत्यू झालेला आहे किंवा नाही, हे ठरवण्याकरिता विशिष्ठ रंजनक्रिया व सूक्ष्मजंतू–संवर्धन याकडे लक्ष देणे जरूरीचे असते. यामुळे साथ आटोक्यात आणण्यास व प्रतिबंधात्मक उपाय योजण्यास मदत होते. प्लेगापासून बरे होत असणाऱ्या रोग्याच्या शरीरात विशिष्ट ⇨प्रतिपिंडे तयार होतात व ती विशिष्ट प्रयोगशालीय परीक्षांद्वारे रोगांच्या उताराच्या दुसऱ्या आठवड्यात दाखवून देता येतात.